62015TJ0252_INF
Rozsudok Všeobecného súdu (ôsma komora) z 27. septembra 2023 –Ferrovial a i./Komisia
(veci T‑252/15 a T‑257/15) (
1
)
„Štátna pomoc – Schéma štátnej pomoci poskytovanej Španielskom – Odpočítanie dane z príjmov právnických osôb, ktoré dovoľuje podnikom, daňovým rezidentom v Španielsku, odpísať finančný goodwill vzniknutý nepriamym nadobudnutím podielov v zahraničných podnikoch prostredníctvom priameho nadobudnutia podielov v zahraničných holdingových spoločnostiach – Rozhodnutie vyhlasujúce schému štátnej pomoci za protiprávnu a nezlučiteľnú so spoločným trhom a nariaďujúce vrátenie vyplatenej pomoci – Rozhodnutie 2011/5/ES – Rozhodnutie 2011/282/EÚ – Pôsobnosť – Zrušenie aktu – Právna istota – Legitímna dôvera“
1.
Pomoc poskytovaná štátmi – Rozhodnutie Komisie, ktorým sa pomoc vyhlasuje za nezlučiteľnú so spoločným trhom a nariaďuje sa jej vrátenie – Schéma pomoci pozostávajúca z daňových odpisov finančného goodwillu v prípade nadobudnutia podielov v zahraničných podnikoch – Pôsobnosť rozhodnutia Komisie – Vnútroštátna správna prax obmedzujúca režim daňových odpisov na prípady priamych nadobudnutí podielov – Rozhodnutie Komisie, ktoré sa vzťahuje na priame, ako aj nepriame nadobudnutia podielov – Nová správna prax, ktorú prijali vnútroštátne orgány – Chýbajúca relevantnosť
(Článok 107 ods. 1 ZFEÚ)
(pozri body 47 – 74)
2.
Pomoc poskytovaná štátmi – Rozhodnutie Komisie, ktorým sa pomoc vyhlasuje za nezlučiteľnú so spoločným trhom a nariaďuje sa jej vrátenie – Schéma pomoci pozostávajúca z daňových odpisov finančného goodwillu v prípade nadobudnutia podielov v zahraničných podnikoch – Rozhodnutie Komisie, ktoré sa vzťahuje na priame, ako aj nepriame nadobudnutia podielov – Rozhodnutie, ktorým sa konštatuje existencia legitímnej dôvery príjemcov vo vzťahu k niektorým priamym, ako aj nepriamym nadobudnutiam podielov – Prijatie nového rozhodnutia týkajúceho sa len nepriamych nadobudnutí podielov – Nové rozhodnutie, ktoré neuznáva existenciu legitímnej dôvery – Prípustnosť v prípade zaslania nepresných a rozhodujúcich informácií vnútroštátnymi orgánmi – Nesplnená podmienka
(Článok 107 ods. 1 ZFEÚ; nariadenie Rady č. 659/1999, článok 9 a článok 13 ods. 3)
(pozri body 76 – 82)
3.
Pomoc poskytovaná štátmi – Rozhodnutie Komisie, ktorým sa pomoc vyhlasuje za nezlučiteľnú so spoločným trhom a nariaďuje sa jej vrátenie – Schéma pomoci pozostávajúca z daňových odpisov finančného goodwillu v prípade nadobudnutia podielov v zahraničných podnikoch – Rozhodnutie Komisie, ktoré sa vzťahuje na priame, ako aj nepriame nadobudnutia podielov – Rozhodnutie, ktorým sa konštatuje existencia legitímnej dôvery príjemcov vo vzťahu k niektorým priamym, ako aj nepriamym nadobudnutiam podielov – Prijatie nového rozhodnutia týkajúceho sa len nepriamych nadobudnutí podielov – Nové rozhodnutie, ktoré neuznáva existenciu legitímnej dôvery – Porušenie zásady právnej istoty – Porušenie zásady ochrany legitímnej dôvery
(Článok 107 ods. 1 ZFEÚ)
(pozri body 83 – 89)
4.
Pomoc poskytovaná štátmi – Vymáhanie protiprávnej pomoci – Pomoc poskytnutá v rozpore s procesnými pravidlami článku 108 ZFEÚ – Prípadná legitímna dôvera príjemcov – Neexistencia okrem výnimočných okolností – Legitímna dôvera, ktorá vyplýva z osobitných, nepodmienečných a zhodujúcich sa záruk poskytnutých Komisiou – Vnútroštátna správna prax vykonávania schémy pomoci, ktorá je v rozpore s vyhláseniami Komisie – Znalosť tejto praxe zo strany príjemcov – Neexistencia vplyvu
(Článok 107 ods. 1 a článok 108 ods. 3 ZFEÚ)
(pozri body 95 – 119)
Výrok
1.
Veci T‑252/15 a T‑257/15 sa spájajú na účely vyhlásenia rozsudku.
2.
Rozhodnutie Komisie (EÚ) 2015/314 z 15. októbra 2014 o štátnej pomoci SA.35550 (13/C) (ex 13/NN) (ex 12/CP) poskytovanej Španielskom – Schéma daňových odpisov finančného goodwillu v prípade nadobudnutia podielu v zahraničnom podniku, sa zrušuje.
3.
Európska komisia je povinná nahradiť trovy konania vrátane trov konania o nariadení predbežného opatrenia vo veci T‑252/15 R.
(
1
)	Ú. v. EÚ C 245, 27.7.2015.